OF ALGORISM. 31 



twenty and so forye of every figure and he 

 stonde after another toward the lest syde he 

 schal tokene ten tymes as moche more as he 

 schuld token and he stode in that place ther that 

 the figure afore him stondeth : lo an example as 

 thus 9634. This figure of foure that hath this 

 schape 4 tokeneth but himself for he stondeth in 

 the first place. The figure of thre that hath this 

 schape 3 tokeneth ten tyme himself for he ston- 

 deth in the secunde place and that is thritti. 

 The figure of sexe that hath this schape 6 

 tokeneth ten tyme more than he schuld and he 

 stode in the place yer the figure of thre stondeth 

 for ther he schuld tokene but sexty. And now 

 he tokeneth ten tymes that is sexe hundrid. 

 The figure of nyne that hath this schape 9 

 tokeneth ten tymes more than he schulde and 

 he stode in the place ther the figure of 6 ston- 

 deth inne for thanne he schuld tokene but nyne 

 hundryd. And in the place that he stondeth 

 inne nowe he tokeneth nine thousand. AHe 

 the hole nombre of these foure figurys. Nine 

 thousand sexe hundrid and foure and thritti. 



